﻿ CALITATEA VIEŢII SUSTENABILITATEA PRODUCŢIEI ŞI CONSUMULUI  DE BUNURI ŞI SERVICII MARIANA STANCIU CRISTINA HUMĂ DUMITRU CHIRIAC endinţele din ultimii ani, înregistrate mai cu seamă în ţările dezvoltate, de creştere a cererii de energie, a utilizării T automobilului personal şi a cantităţilor de deşeuri afectează negativ mediul înconjurător şi calitatea vieţii, generând îngrijorare la nivelul întregii societăţi. Ca urmare, diverse organizaţii internaţionale, europene şi naţionale susţin implementarea unor proiecte şi strategii de schimbare a modelelor de consum nesustenabile. În acest sens, creşterea utilizării resurselor de energie regenerabile, practicarea pe scară tot mai largă a agriculturii ecologice şi gestionarea inteligentă a deşeurilor urbane devin obiective majore, nu numai ale politicilor de mediu, ci şi ale creşterii calităţii vieţii. Cuvinte-cheie: surse regenerabile, consum sustenabil, calitatea vieţii. CONCEPTE PRIVIND SUSTENABILITATEA CONSUMULUI Producţia şi consumul de bunuri şi servicii constituie principalul promotor al dezvoltării economice, contribuind în mare măsură la îmbunătăţirea calităţii vieţii, dar pot fi aduse şi o serie de prejudicii acesteia. Modul în care o populaţie produce şi consumă exprimă implicit gradul său de dezvoltare şi de conştientizare a problemelor de mediu. În ceea ce priveşte omenirea de astăzi, desfăşurând la scară planetară asemenea activităţi, aceasta a generat deja un înalt nivel de poluare şi încălzire globală, a determinat epuizarea anumitor resurse naturale şi ameninţă serios menţinerea biodiversităţii. De regulă, impactul negativ al activităţilor de producţie şi consum se accentuează prin creşterea populaţiei şi a consumului per capita. Adaptarea pattern-urilor de producţie şi consum la cerinţele normelor de valorificare ecologică a resurselor naturale şi a mediului constituie o cerinţă esenţială pentru dezvoltarea durabilă a societăţii. Acest fapt a fost evidenţiat în numeroase conferinţe ale ONU, începând cu Conferinţa pentru Mediu şi Dezvoltare de la Rio de Janeiro, din 1992, când comunitatea internaţională a lansat Adresele de contact ale autorilor: Mariana Stanciu, Cristina Humă, Dumitru Chiriac, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: mariana1stanciu@yahoo.com; humacris@yahoo.com; chiriacdd@yahoo.com. CALITATEA VIEŢII, XXII, nr. 2, 2011, p. 115–136 116 MARIANA STANCIU, CRISTINA HUMĂ, DUMITRU CHIRIAC 2 mesaje clare privind necesitatea promovării şi dezvoltării unor programe–cadru vizând producţia şi consumul sustenabil. La nivel internaţional a fost iniţiat aşa-numitul Proces Marrakech al Naţiunilor Unite, centrat pe reorientarea ecologică a producţiei şi consumului de bunuri şi servicii, în vederea creşterii caracterului lor sustenabil, prin asistarea ţărilor în acest sens, prin sprijinirea mediilor de afaceri în dezvoltarea unor modele sustenabile de afaceri şi încurajarea unor stiluri de viaţă sustenabile. În Europa, preocuparea pentru problemele economico-sociale corelate cu problemele de mediu s-a concretizat prin adoptarea, în anul 2001, de către Consiliul European de la Göteborg a Strategiei de Dezvoltare Durabilă a Uniunii Europene. Acest document indică faptul că dezvoltarea durabilă trebuie să fie un obiectiv de primă atenţie al Uniunii Europene. Totuşi, evaluarea progreselor în acest sens, înregistrate după anul 2001, a relevat persistenţa a numeroase practici de producţie şi consum nesustenabile ce au dus la înrăutăţirea situaţiei în privinţa schimbărilor climatice, a sănătăţii publice, a sărăciei şi excluziunii sociale, a exploatării resurselor naturale şi pierderii biodiversităţii. Ca urmare, în anul 2006, Consiliul Uniunii Europene a adoptat Strategia reînnoită de Dezvoltare Durabilă, pentru o Europă extinsă, al cărei obiectiv general îl constituie „îmbunătăţirea continuă a calităţii vieţii pentru generaţiile prezente şi viitoare...” (PNUD ş.a., 2008, p. 11). Această strategie conţine unele măsuri de acţiune pentru practicarea unei producţii mai curate, pentru promovarea unui consum mai inteligent de către retail-eri, prin intermediul taxelor pe valoarea adăugată, prin eco-etichetare UE, reclamă şi certificate verzi etc. (WBCSD, 2008). În esenţă, un consum sustenabil presupune „utilizarea de bunuri şi servicii ce satisfac trebuinţele de bază şi permit atingerea unei mai bune calităţi a vieţii, concomitent cu minimizarea consumului de resurse naturale, a generării de materiale toxice şi a emisiei de deşeuri şi poluanţi pe timpul unui ciclu de viaţă, astfel încât să nu apară riscul imposibilităţii de a satisface trebuinţele generaţiilor viitoare” (WBCSD, 2008). Un consum sustenabil impune satisfacerea trebuinţelor sociale doar la nivelul unui trai decent şi nu afectează creşterea calităţii vieţii, dimpotrivă. Acesta poate avea loc însă numai prin eficientizarea utilizării resurselor, prin utilizarea pe scară largă a energiei regenerabile şi minimizarea deşeurilor. Un asemenea deziderat impune schimbarea caracteristicilor cererii şi implicit a unor elemente ce ţin de stilul de viaţă dominant, în special în ţările dezvoltate economic. Furnizarea aceloraşi servicii sau a unor servicii superioare calitativ, care să răspundă trebuinţelor decente ale vieţii şi chiar aspiraţiilor de îmbunătăţire a calităţii vieţii, în acelaşi timp cu stoparea deteriorării mediului natural, ridică nu numai problema schimbării unor modele de consum dar, şi pe aceea a micşorării cantităţilor de bunuri şi servicii consumate, deşi aceasta din urmă pare mai greu de înfăptuit. Într-un asemenea demers este necesară implicarea tuturor actorilor sociali, respectiv a autorităţilor naţionale şi internaţionale, a mediilor de afaceri şi a societăţii civile din fiecare ţară, care să dezvolte instrumente adecvate, în scopul reorientării cererii de bunuri şi servicii în direcţii mai sustenabile, îmbunătăţirii 3 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 117 responsabilităţii sociale a corporaţiilor, creării de produse sustenabile, întreprinderii de acţiuni de promovare a stilurilor de viaţă sustenabile etc. Măsurile la nivel guvernamental vizează restructurarea sistemelor de preţuri, astfel încât costurile de mediu să fie corect reflectate în preţul bunurilor şi serviciilor. Rolul companiilor producătoare de bunuri şi servicii devine, în aceste condiţii, tot mai decisiv. Acestea trebuie să dea dovadă de responsabilitate socială, să contribuie la dezvoltarea economică prin îmbunătăţirea calităţii vieţii la locul de muncă, dar şi la nivelul comunităţilor locale şi al societăţii în general, făcând posibilă dezvoltarea sustenabilă nu numai în dimensiunea economică, dar şi în cea socială şi de mediu. Companiile pot să abordeze consumul sustenabil şi schimbarea stilurilor de viaţă prin modalităţi precum inovaţia, influenţarea alegerii etc. Promovarea unui consum sustenabil se poate face şi prin dezvoltarea de către diverse companii a unor serii de produse şi servicii care să maximizeze valoarea socială şi să minimizeze efectele de mediu. Consumul sustenabil poate fi promovat şi prin educarea şi influenţarea alegerii de către consumatori a unor bunuri şi servicii. Prin campanii de marketing şi conştientizare a opţiunilor de consum, companiile pot încuraja consumatorii să aleagă produse şi servicii prietenoase cu mediul, sau să le folosească în modalităţi sustenabile. Toate instituţiile, începând cu cele ale administraţiei publice de la toate nivelurile de decizie până la organizaţiile non-guvernamentale şi societatea civilă au rolul de a întreprinde acţiuni de promovare a stilurilor de viaţă sustenabile. SCHIMBAREA MODELELOR DE CONSUM DOMINANTE, PE FONDUL EVOLUŢIEI UNOR INDICATORI DEMOECONOMICI Reorientarea agendelor de mediu naţionale şi internaţionale spre problema producţiei şi consumului sustenabil este determinată de impactul de mediu negativ concret al anumitor activităţi industriale şi agricole, dar şi de existenţa unor pattern-uri de consum prezente pe largi arii geografice. În acest sens sunt vizate domenii precum consumul de energie, transporturile publice şi private, alimentarea cu apă şi gestionarea deşeurilor. De exemplu, specialiştii apreciază că sistemul energetic (prin producerea, furnizarea şi utilizarea energiei) ar fi generatorul principal al schimbării climatului, acesta furnizând aproximativ 60% din emisiile totale de gaze cu efect de seră la nivel mondial (AGECC, 2010). La nivel global au fost identificaţi o serie de factori determinanţi ai structurării unor pattern-uri actuale de consum, între care se remarcă: Schimbarea unor indicatori demografici: – creşterea rapidă a populaţiei mondiale (în anul 2008, populaţia lumii era de 6 706 milioane, faţă de 6 671 milioane, în anul 2007, pentru ca în anul 2009, aceasta să ajungă la 6 829 milioane (UN, 2007); – creşterea numărului de gospodării formate dintr-o singură persoană. 118 MARIANA STANCIU, CRISTINA HUMĂ, DUMITRU CHIRIAC 4 Dezvoltarea economică şi creşterile produsului intern brut al unor ţări în curs de dezvoltare – însoţite de creşterea nivelurilor de venit per capita: milioane de consumatori – în special din China, India, Brazilia şi alte economii aflate în dezvoltare intensivă – generează creşterea presiunii sociale asupra cererii de bunuri şi servicii. Globalizarea şi integrarea economică – acestea determină un acces mai larg şi mai facil la mai multe produse şi servicii. Categorii largi de consumatori din clasele de mijloc din ţările industrializate au în prezent preferinţe comune pentru numeroase brand-uri globale. S-a creat, astfel, o cultură a „consumismului” în rândurile unor segmente/grupe de populaţie extrem de numeroase, cu venituri relativ ridicate. În acest sens, au devenit deosebit de îngrijorătoare creşterea cererii de energie, intensificarea utilizării automobilului personal, creşterea cantităţilor de deşeuri menajere sau dezechilibrele apărute în disponibilitatea apei potabile. Pattern-urile curente ale producţiei şi consumului de energie la nivel mondial au suferit unele evoluţii nesustenabile, ce ameninţă mediul înconjurător la scară locală şi globală, energia fiind punctul central al celor mai critice probleme economice, de mediu şi dezvoltare cu care se confruntă omenirea astăzi. Furnizarea unor servicii energetice mai curate, eficiente, accesibile şi sigure este indispensabilă pentru prosperitatea globală. Ţările în care populaţia realizează venituri relativ mici au nevoie să lărgească accesul social la serviciile energetice moderne, pentru a acoperi nevoile mai multor miliarde de oameni ce suferă din cauza unei alimentări deficitare. Ţările cu venituri medii sunt în situaţia în care dezideratul dezvoltării sistemului energetic impune îmbunătăţirea eficienţei energetice şi reducerea emisiilor de gaze cu efect de seră, prin schimbarea tehnologiilor. Ţările cu venituri ridicate trebuie să-şi îmbunătăţească sistemul energetic prin noi investiţii în instalaţii care generează mai puţin carbon. Consumul total de energie la nivel mondial, măsurat în echivalent kilograme petrol, a crescut cu o rată de 1,1% în 2008, şi cu 1,9% în 2007. Rate de creştere pozitive ale consumului de energie – în 2008 şi 2007 – au înregistrat unele ţări în curs de dezvoltare, precum Brazilia, China, India şi Argentina. Rata medie de creştere a utilizării energiei în cadrul acestui grup de ţări a variat între 3,0 şi 5,8% în anul 2008 (NGS, 2009). Sistemele energetice ce dispun de reţele de distribuţie inadecvate afectează calitatea vieţii în multe părţi ale lumii, pentru că nu răspund nevoilor privind securitatea hranei, accesul la apa potabilă, salubritate, servicii medicale şi de învăţământ, împiedicând prosperitatea şi dezvoltarea economică. La scară mondială, aproximativ trei miliarde de oameni depind încă de biomasa tradiţională pentru gătit şi încălzit, iar circa 1,5 miliarde nu au acces la electricitate (AGECC, 2010). Din perspectivă umană, aşa cum aminteam anterior, un consum sustenabil poate fi definit ca „utilizarea de bunuri şi servicii ce răspund nevoilor de bază, 5 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 119 facilitând o mai bună calitate a vieţii, concomitent cu minimizarea consumului de resurse naturale şi a emisiei de materiale toxice, deşeuri şi poluanţi pe parcursul unui ciclu de viaţă, astfel încât să nu se pună în pericol satisfacerea trebuinţelor de consum ale generaţiilor viitoare” (WBCSD, 2008). În această accepţiune, noţiunea de consum sustenabil vizează mai multe paliere: satisfacerea nevoilor de bază, îmbunătăţirea calităţii vieţii, creşterea eficienţei utilizării resurselor, creşterea utilizării surselor de energie regenerabilă, minimizarea deşeurilor etc. Furnizarea aceloraşi servicii sau chiar a unora superioare calitativ, care să satisfacă nevoile de bază ale vieţii şi chiar aspiraţiile de îmbunătăţire a calităţii vieţii, în acelaşi timp cu reducerea deteriorării mediului, ridică problema schimbării nu numai a pattern-urilor de consum, dar şi a volumelor de consum, deşi aceasta din urmă pare a fi mult mai greu de înfăptuit. Realizarea unui consum sustenabil impune măsuri de schimbare a structurilor cererii şi a stilurilor actuale de viaţă, în sensul restrângerii înclinaţiei spre efectuarea anumitor excese, în special în ţările dezvoltate economic, unde ponderea populaţiilor cu venituri mai mari este mai consistentă. Inovaţia socială ca modalitate de promovare a unui consum sustenabil poate presupune un proces de dezvoltare de produse şi servicii de către companii, care maximizează valoarea socială şi minimizează efectele de mediu. Influenţarea alegerii se poate realiza prin campanii de marketing şi accentuare a conştientizării la nivelul maselor de consumatori, încurajând consumatorii să aleagă produse şi servicii prietenoase cu mediul sau să le folosească într-un mod sustenabil. INDICATORI AI SUSTENABILITĂŢII PRODUCŢIEI ŞI CONSUMULUI Amprenta ecologică reprezintă un indicator sintetic al presiunii pe care umanitatea o exercită asupra mediului natural, în principal prin producţie şi consum. Acesta măsoară de cât pământ şi de câtă apă au nevoie oamenii pentru a produce bunurile şi serviciile necesare consumului (hrană, adăpost şi celelalte), de cât pământ este nevoie pentru infrastructură şi pentru absorbirea CO pe care civilizaţia umană îl 2 generează – din perspectiva prezervării biocapacităţii naturale globale. Conceptul de amprentă ecologică a fost utilizat, întâia oară, în anul 1992, de către ecologul canadian William Rees de la Universitatea Britanică din Columbia. Ca principiu, amprenta ecologică raportează consumul uman de resurse naturale la capacitatea pământului de a le regenera şi se exprimă în hectare globale. La începutul anilor ’70, umanitatea, prin amprenta sa ecologică globală anuală, a depăşit biocapacitatea naturală a planetei. De atunci, fenomenul continuă, deoarece, în mod curent, emisiile de carbon exced capacitatea de neutralizare a acestora de către biosferă. O depăşire cu 50% (cât a fost în anul 2007) a capacităţii de regenerare a biosferei semnifică faptul că, pentru a-şi reface capacitatea biologică distrusă într-un an prin activităţile omenirii, Pământul are 120 MARIANA STANCIU, CRISTINA HUMĂ, DUMITRU CHIRIAC 6 nevoie de un an şi jumătate. Amprenta ecologică a carbonului excedentar a crescut cu peste 30% de la publicarea primului Living Planet Report în 1998, iar în prezent, acesta generează mai mult de jumătate din amprenta ecologică totală a omenirii. Nu toate ţările şi nu toţi oamenii consumă la fel şi, deci, nu toţi produc aceeaşi amprentă ecologică. Ţările cu venituri mari produc o amprentă ecologică de trei ori mai mare decât a ţărilor cu venituri mijlocii şi de cinci ori mai mare decât a ţărilor cu venituri scăzute. La nivelul anului 2007, ţările cu cele mai mari amprente ecologice per persoană erau Emiratele Arabe Unite, Qatar, Danemarca, Belgia, Statele Unite, Estonia, Canada, Australia, Kuweit, Irlanda. Grafic 1 Amprenta ecologică şi biocapacitatea planetară Amprenta ecologică Amprenta ecologica a Biocapacitatea planetară Biocapacitatea planetara Numar de hectare globale per persoan Anul Sursa: WWF, The Global Conservation Organization, Living Planet Report 2010. Din anul 1961 până în prezent, amprenta ecologică mondială s-a dublat ca mărime. Amprenta ecologică a ţărilor din OCDE este de departe cea mai mare, comparativ cu toate regiunile lumii şi aceasta a crescut de 10 ori din anul 1961 până în prezent. Deşi în alte regiuni amprenta ecologică este mai scăzută, există şi dinamici superioare celei din regiunea OCDE (în ţările ASEAN aceasta a crescut de 100 de ori, în ţările Uniunii Africane, a crescut de 30 de ori ş.a.). Indicele de viaţă al planetei înregistrează dinamica medie a biodiversităţii. În mod curent, umanitatea utilizează resursele regenerabile cu 50% mai rapid decât viteza lor de regenerare naturală. Previziunile utilizării resurselor planetare pentru susţinerea producţiei de bunuri şi servicii vorbesc despre faptul că omenirea va utiliza resursele regenerabile şi pământul la o rată de două planete până în anul 2030, 7 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 121 şi 2,8 planete în fiecare an – pentru susţinerea curentă a afacerilor – până în anul 2050 (WWF, 2010). Grafic 2 Indicele de viaţă al planetei, 1970–2003 Sursa: WWF, The Global Conservation Organization, Living Planet Report 2006. Diminuarea amprentei ecologice a emisiilor de carbon trebuie să constituie o prioritate de prim ordin pentru a evita schimbările climatice periculoase. Aceasta poate fi diminuată prin creşterea eficienţei energetice, creşterea utilizării electricităţii ca sursă de energie şi înlocuirea combustibililor fosili cu biocombustibili (deşi şi aceştia produc o amprentă ecologică destul de mare şi, în plus, agravează termenii economici ai securităţii alimentare la nivel planetar). Totuşi, a acţiona doar în direcţia reducerii amprentei emisiilor de carbon nu va putea restabili amprenta ecologică planetară la nivelul limitelor naturale de regenerare ale biosferei. De exemplu, practicarea unei diete alimentare similare cu dieta de bază dominantă din Italia – 3 685 kcal pe zi, provenind în proporţie de 21% din carne şi produse lactate (FAO) – presupune consumul resurselor a două planete Pământ anual până în anul 2050, pentru a susţine o asemenea dietă la nivel planetar. În schimb, adoptarea unei diete similare celei din Malaezia – 2 863 kcal pe zi, provenind doar în proporţie de 12% din carne şi produse lactate – ar reduce consumul planetar anual la 1,3 planete Pământ până în anul 2050. Aşadar, chiar şi o dietă ca a unui malaezian mediu – cu un aport caloric, suficient, dar într-o proporţie mai redusă de natură animală – depăşeşte posibilităţile de regenerare ale planetei cu 30% anual. În mod clar, securitatea alimentară va ridica probleme foarte serioase în următoarele decenii, ca şi în prezent. Cantitatea de pământ disponibilă per persoană pentru regenerarea resurselor necesare vieţii nu este fixă – aceasta se restrânge continuu, pe măsura creşterii populaţiei mondiale. În anul 1961, când populaţia planetei era mult mai scăzută, disponibilul de biocapacitate planetară per persoană era dublu, comparativ cu cel de astăzi. Aşadar, de vreme ce 122 MARIANA STANCIU, CRISTINA HUMĂ, DUMITRU CHIRIAC 8 omenirea nu poate mări biocapacitatea planetară, rezultă că sarcinile sale privind sustenabilitatea producţiei şi a consumului devin în fiecare an tot mai dificile. Oamenii de ştiinţă se întreabă – ar fi posibil, pentru omenirea actuală, să atingă un standard de viaţă ridicat, fără a aduce prejudicii mediului natural? Aceasta deoarece dezvoltarea sustenabilă presupune satisfacerea trebuinţelor omenirii actuale, fără a compromite posibilităţile generaţiilor viitoare de a-şi satisface propriile trebuinţe. Specialiştii de la WWF, The Global Conservation Organization, susţin că, pentru aceasta, ar fi nevoie ca fiecare ţară să atingă un indice al dezvoltării umane de 0,8 şi o amprentă ecologică sub 1,8 hectare globale per persoană (WWF, 2010). Ţara care îndeplinea ambele condiţii în anul 2007 era Peru (HDI = 0,806 şi AE, puţin peste 1,5 hectare globale per persoană). Cererea tot mai mare de alimente este una dintre cauzele majore ce determină creşterea constantă a recoltelor agricole şi, implicit, defrişarea pădurilor. Până în prezent, peste 40% din suprafaţa Pământului a fost convertită în teren arabil şi păşuni, pe seama pădurilor şi spaţiilor verzi (Robins, Roberts, 1997). În cadrul amprentei ecologice, de regulă, cea mai mare pondere o are pământul utilizat pentru producerea hranei, pentru cultivarea unor arbori (inclusiv în vederea absorbţiei emisiilor de bioxid de carbon), a unor plante utilizate la fabricarea de biocarburanţi, dar şi suprafeţele marine unde se practică pescuitul, suprafeţele ocupate cu diverse construcţii industriale sau cu amenajări de infrastructură, ori suprafeţele folosite pentru neutralizarea unor deşeuri. În anul 2001, biocapacitatea Pământului – similară cu aria productivă biologic – se ridica la 11,2 miliarde hectare globale sau 1,8 hectare globale per persoană. La momentul respectiv, cererea de biocapacitate a populaţiei mondiale era de 13,7 miliarde hectare globale, adică de 2,2 hectare globale per persoană. Aşadar, încă de atunci, amprenta ecologică depăşea cu 0,4 hectare globale per persoană (23%) disponibilul. Această valoare semnifică viteza cu care resursele naturale ale planetei sunt pe cale de a fi epuizate. Pentru aprecierea stadiului sustenabilităţii în producţie şi consum personal, gospodăresc, comunitar sau industrial se utilizează o serie de indicatori relevanţi. Dacă producţia sustenabilă se referă la sectoare economice-cheie, respectiv agricultură, energie, industrie, transporturi, consumul sustenabil are în vedere cererea de bunuri şi servicii necesare satisfacerii nevoilor de bază şi îmbunătăţirii calităţii vieţii, respectiv hrana şi sănătatea, locuirea, îmbrăcămintea, petrecerea timpului liber (Robins, Roberts, 1997). Din perspectiva arătată, suprafaţa agricolă ecologică, consumul de energie din surse regenerabile în consumul final de energie (%), consumul de energie electrică provenită din surse regenerabile din consumul total de energie electrică (%), ponderea deşeurilor de ambalaje reciclate şi recuperate (%), transportul de pasageri pe calea ferată (1 000 milioane pasageri/km) se înscriu în categoria indicatorilor sustenabilităţii în producţie şi consumul populaţiei. Spre exemplu, agricultura ecologică – activitate umană care nu afectează mediul în mod negativ – răspunde nevoii şi cererii 9 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 123 populaţiei pentru hrană şi îmbrăcăminte sănătoase. Ca urmare, suprafaţa agricolă cultivată ecologic este în creştere pretutindeni în lume. În anul 2007, pe plan mondial, suprafaţa de teren agricolă cultivată ecologic era estimată la aproximativ 32,2 milioane hectare, cu 21,5% mai mult decât în 2003, când se aproximau 26,5 milioane hectare (CE, 2005), şi cu 5,6% faţă de 2005, când se înregistrau circa 30,5 milioane hectare (FIBL, SOEL şi IFOAM, 2007). Europa a înregistrat de asemenea o evoluţie pozitivă a suprafeţelor agricole certificate ecologic. Astfel, dacă în 1985 acestea erau de circa 100 000 hectare, în 2007 au ajuns la peste 7,7 milioane hectare (24,0% din totalul suprafeţei mondiale utilizate ecologic), realizându-se o creştere de 770 de ori (FIBL, SOEL şi IFOAM, 2007). În cadrul continentului european, la nivelul anului menţionat, cele mai importante ţări cu agricultură ecologică erau: Italia (1 150 253 hectare), Spania (988 323 hectare), Germania (865 336 hectare), Regatul Unit al Marii Britanii şi Irlandei de Nord (660 200 hectare), Franţa (557 133 hectare), Austria (372 026 hectare). Trebuie precizat faptul că, în ultimii ani, s-a înregistrat un trend ascendent al suprafeţelor cultivate în regim ecologic în majoritatea ţărilor europene (Tabelul nr. 1). Tabelul nr. 1 Suprafaţa agricolă cultivată ecologic şi în conversie, în unele ţări europene Suprafaţa agricolă cultivată ecologic (ha) Ţara 2005 2007 Italia 1 069 462 1 150 253 Spania 807 569 988 323 Germania 807 406 865 336 M. Britanie şi Irlanda 608 952 660 200 Franţa 560 838 557 133 Austria 360 369 372 026 ** Elveţia 119 000 121 000 Republica Cehă 254 982 312 890 Portugalia 233 459 233 475 Suedia 222 268 248 146 Ungaria 128 576 122 270 Letonia 118 612 173 463 ***** România 110 400 190 129 Sursa: Llorens A.L., Rohner-Thielen E., Different organic farming patterns within EU-25 – An overview of the current situation, Statistics in focus, 69/2007, European Communities. * Growth and distribution of organic farms in Switzerland, http://www.organic-world.net. ** Agricultura ecologică în România, Ministerul Agriculturii şi Dezvoltării Rurale, http://www.mapam.ro. *** Dinamica operatorilor şi a suprafeţelor în agricultura ecologică, Ministerul Agriculturii şi Dezvoltării Rurale, http://www.madr.ro. România urmează tendinţa europeană ascendentă a suprafeţelor agricole cultivate ecologic. Astfel, aceste suprafeţe au crescut continuu în ţara noastră, de la 124 MARIANA STANCIU, CRISTINA HUMĂ, DUMITRU CHIRIAC 10 17 438 hectare în anul 2000, la 57 200 hectare în 2003, la 143 000 hectare în 2006 şi la 190 129 hectare în 2007. În ultimii ani, criza economică a avut consecinţe semnificative asupra producţiei şi consumului aproape pretutindeni în lume. Aceasta a afectat advers şi producţia şi consumul de energie la nivel global. Conform studiului Greendex 2009: Consumer Choice and the Environment – Market Basket Report, consumul total de energie a lumii per capita, măsurat ca echivalent în kilograme petrol, a crescut cu o rată de 1,1% în 2008, comparativ cu 1,9%, cât a fost rata de creştere în 2007. Situaţia a fost însă diferită în cadrul grupurilor de ţări. În timp ce ţări în curs de dezvoltare, precum Brazilia, China, India şi Argentina, au înregistrat rate de creştere pozitive ale utilizării energiei, cuprinse între 3,0 şi 5,8% în 2008 faţă de 2007, ţările dezvoltate au cunoscut un declin/ o scădere dramatică, în anii respectivi. Ca exemple, raportul menţionează state cum sunt: Suedia (–2,9%), Regatul Unit al Marii Britanii şi Irlandei de Nord (–2,5%), SUA (–2,2%) şi Japonia (–2,1%). Datele statistice la nivel european confirmă că în ţările Uniunii Europene 27, recesiunea a determinat o scădere a consumului de energie. Spre exemplu, în ianuarie 2009, comparativ cu decembrie 2008, s-a înregistrat o reducere a consumului de energie cu 5,5% (Keenan, 2010). În acelaşi timp, criza economică a avut efecte şi asupra sustenabilităţii producţiei şi consumului de bunuri şi servicii. Un exemplu în acest sens îl constituie creşterea utilizării resurselor regenerabile cu o pondere de 8,3% între 2008 şi 2009, aceasta ajungând la 18,4% din totalul resurselor energetice folosite în producţia de energie (Keenan, 2010). CONSUMUL DE ENERGIE DIN SURSE REGENERABILE, ÎN UNIUNEA EUROPEANĂ În ultimii ani, la nivelul ţărilor europene, ca şi pe plan mondial, consumul şi producţia sustenabile au înregistrat schimbări în sens pozitiv, dar şi în sens negativ. Dacă pattern-urile de consum, cu precădere cele din domeniul energetic şi generarea de deşeuri, evoluează în sensul creşterii volumului consumului de la an la an, în schimb, unele practici agricole ecologice indică progrese în direcţia sustenabilă a producţiei şi consumului. Un progres pe linia sustenabilităţii îl reprezintă politica şi măsurile de gestionare, recuperare şi reciclare a deşeurilor menajere municipale. Pattern-urile nesustenabile sub aspectul consumului energetic sunt determinate, în principal, de o creştere a cererii de energie manifestate peste tot în lume, inclusiv în ţările Uniunii Europene. În perioada 2000–2007, consumul de energie a crescut în aceste ţări cu o rată medie anuală de 0,7%, faţă de 0,4%, media înregistrată în deceniul anterior (Eurostat, 2009). S-a accentuat dependenţa energetică de importuri, al căror nivel a crescut de la 45% în 2000, la 55% în 2008 (Eurostat, 2009). 11 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 125 Creşterea consumului de energie, reflectată şi în volumul crescând al emisiilor de gaze cu efect de seră, în special din unele sectoare industriale şi transporturi, a determinat o schimbare în politicile energetice la nivelul Uniunii Europene şi o orientare şi către alte surse de energie, mai puţin ostile mediului înconjurător, cum sunt, de exemplu, gazele naturale şi resursele regenerabile. Acestea din urmă reprezintă surse de energie rezultate din procese naturale, care sunt reîmprospătate constant. Ele provin direct sau indirect de la soare, căldura generată în interiorul scoarţei terestre, vânt, hidroenergie, biomasă ş.a. Utilizarea energiilor regenerabile prezintă unele avantaje din punct de vedere economic, social şi al mediului, contribuind la reducerea emisiilor de gaze cu efect de seră, reducerea deşeurilor, reducerea dependenţei energetice, crearea de noi locuri de muncă prin promovarea de tehnologii verzi etc. (Energii regenerabile, Ministerul Mediului şi Dezvoltării Durabile). Creşterea dependenţei de petrol şi combustibili solizi, precum şi creşterea costurilor energiei, beneficiile utilizării energiilor verzi au condus la îndreptarea atenţiei responsabililor politici la nivel mondial şi european spre sursele regenerabile de energie. Atingerea unui viitor mai sustenabil reprezintă un obiectiv major al politicii energetice a Uniunii Europene, care, prin cadrul său legislativ – Directiva UE 2001/77/CE cu privire la electricitate din surse regenerabile şi Directiva UE 2003/30/CE cu privire la promovarea utilizării bio-combustibililor în transporturi, – urmăreşte dezvoltarea energiilor regenerabile în sectorul energiei electrice şi al transporturilor. Biocombustibilii folosiţi mai ales în transporturi au devenit subiectul unor dispute aprinse, datorită efectelor îngrijorătoare pe care producerea şi folosirea acestui tip de combustibili îl generează în planul securităţii alimentare. Unul dintre efecte îl reprezintă creşterea preţurilor la alimente pe plan mondial, urmare a reducerii suprafeţelor cultivate pentru obţinerea de hrană, situaţie care a accentuat problema malnutriţiei în ţările în curs de dezvoltare. Conform specialistului în schimbări climatice, Bjørn Lomborg, aproximativ 30 de milioane de oameni săraci au fost împinşi spre malnutriţie. Un alt efect îl constituie sporirea emisiilor de CO în 2 următoarea sută de ani, ca urmare a înlocuirii pădurilor tropicale cu suprafeţe cultivate cu cereale, în scopul obţinerii de biocombustibili (etanol) (Lomborg, 2010). În ceea ce priveşte utilizarea surselor de energie regenerabilă, care nu produc gaze cu efect de seră, la nivelul ţărilor din Uniunea Europeană, aceasta a înregistrat o creştere semnificativă în anii '90, creştere ce a continuat şi după anul 2000. Ca urmare, ponderea acestora în consumul total de energie, în anul 2007, a ajuns la 7,8%, sub ţinta UE de 12% proiectată pentru anul 2010. Faţă de media semnalată, ponderea resurselor regenerabile în consumul total de energie din anul 2007 a variat în statele Uniunii Europene de la 2,1% în Regatul Unit şi 2,4% în Cipru, la 29,7% în Letonia şi 30,9% în Suedia. În anul respectiv, în România, această formă de energie avea o pondere de 11,9%. Cu această valoare, ţara noastră depăşeşte unele state vecine, cum sunt Ungaria şi Bulgaria, care, în acelaşi an, înregistrau un consum de energie regenerabilă de 5,3% şi, respectiv, 4,7% din 126 MARIANA STANCIU, CRISTINA HUMĂ, DUMITRU CHIRIAC 12 consumul total de energie. Situaţia prezentată reflectă, în bună măsură, potenţialul de resurse regenerabile de care dispune fiecare stat în parte (Tabelul nr. 2). Tabelul nr. 2 Ponderea consumului din surse regenerabile în consumul total de energie (2000, 2007, ţinta pentru 2020) (%) 2000 2007 2020* UE-27 5,8 7,8 20 Belgia 1,3 3,1 13 Bulgaria 4,2 4,7 16 Republica Cehă 1,5 4,7 13 Danemarca 10,9 17,3 30 Germania 2,8 8,3 18 Estonia 10,3 10,0 25 Irlanda 1,6 2,9 16 Grecia 5 5 18 Spania 5,7 7 20 Franţa 7 7 23 Italia 5,2 6,9 17 Cipru 1,8 2,4 13 Letonia 31,8 29,7 42 Lituania 9,2 8,9 23 Luxemburg 1,6 2,5 11 Ungaria 2,1 5,3 13 Malta : : 10 Olanda 2,4 3,6 14 Austria 22,8 23,8 34 Polonia 4,2 5,1 15 Portugalia 15,3 17,6 31 România 10,9 11,9 24 Slovenia 12,3 10 25 Slovacia 2,8 5,5 14 Finlanda 23,8 22,6 38 Suedia 31,4 30,9 49 M. Britanie şi Irlanda 1,1 2,1 15 Sursa: Eurostat, Share of renewables in gross inland energy consumption, 2010. Notă:* European Commission, Renewable Energy, Targets, 2009. Între resursele regenerabile cu potenţial energetic – hidroenergia, energia eoliană, energia solară, energia geotermală şi biomasa – aceasta din urmă este cea mai importantă. În statele Uniunii Europene, biomasa asigura, în anul 2007, 5,4% din consumul de energie, prezentând cel mai mare ritm de creştere dintre resursele regenerabile, ca urmare a utilizării ei şi ca resursă termică. În anul 2007, ţările 13 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 127 europene cu cel mai important consum de energie provenit din biomasă au fost Letonia, cu 24,6%, Suedia, cu 19,4% şi Finlanda, cu 19,3%. Şi în ţara noastră, biomasa reprezintă o resursă regenerabilă importantă. Ea a contribuit, în anul 2007, cu 8,4% în consumul total de energie (Eurostat, 2010). Tabelul nr. 3 Ponderea consumului din surse regenerabile, în consumul total de energie (2007) (%) Hidro Vânt Solară Biomasă Geotermală UE-27 1,5 0,5 0,1 5,4 0,3 Belgia 0,1 0,1 0 3 0 Bulgaria 1,2 0 0 3,3 0,2 Republica Cehă 0,4 0 0 4,3 0 Danemarca 0 3 0,1 14,2 0,1 Germania 0,5 1 0,2 6,5 0,1 Estonia 0 0,1 0 9,8 0 Irlanda 0,4 1,1 0 1,5 0 Grecia 0,7 0,5 0,5 3,4 0 Spania 1,6 1,6 0,1 3,7 0 Franţa 1,9 0,1 0 5 0 Italia 1,5 0,2 0 2,4 2,7 Cipru 0 0 2 0,5 0 Letonia 4,9 0,1 0 24,6 0 Lituania 0,4 0,1 0 8,4 0 Luxemburg 0,2 0,1 0 2,1 0 Ungaria 0,1 0 0 4,8 0,3 Malta : : : : : Olanda 0 0,4 0 3,2 0 Austria 9,2 0,5 0,3 13,7 0,1 Polonia 0,2 0 0 4,8 0 Portugalia 3,3 1,3 0,1 12,1 0,7 România 3,4 0 0 8,4 0 Slovenia 3,8 0 0 6,2 0 Slovacia 2,1 0 0 3,3 0,1 Finlanda 3,2 0 0 19,3 0 Suedia 11,3 0,2 0 19,4 0 M. Britanie şi Irlanda 0,2 0,2 0 1,7 0 Sursa: Eurostat, Share of renewables in gross inland energy consumption, 2010. Locul următor ca importanţă în cadrul surselor regenerabile este deţinut de hidroenergie, a cărei contribuţie la producerea de energie în statele Uniunii Europene este în scădere. Astfel, dacă în anul 2000, consumul de energie hidro înregistra o pondere de 1,8%, în anul 2007, ponderea era de 1,5%. Această situaţie este datorată, în parte, secetei (severe) manifestată în unii ani ai perioadei analizate (Eurostat, 2010) (Tabelul nr. 3). 128 MARIANA STANCIU, CRISTINA HUMĂ, DUMITRU CHIRIAC 14 Energia eoliană şi cea geotermală au o contribuţie mai modestă, având împreună, în anul 2007, o pondere de 0,8% în consumul energetic al Uniunii Europene. Totuşi, energia eoliană reprezintă o resursă cu potenţial în unele state europene, cum sunt Spania, Danemarca şi Germania, unde ponderea ei în consumul de resurse regenerabile a fost de 22%, 17% şi, respectiv, 12% în decursul anului menţionat (EC, 2009). Energia geotermală are un potenţial mai semnificativ în Italia, unde, în anul 2007, a deţinut o pondere de 39% în consumul de resurse regenerabile. Tabelul nr. 4 Consumul de energie electrică din surse regenerabile, pondere din consumul total de energie electrică (2000, 2007, ţinta pentru 2010) (%) 2000 2007 2010* UE-27 13,8 15,6 21,0 Belgia 1,5 4,2 6,0 Bulgaria 7,4 7,5 11,0 Republica Cehă 3,6 4,7 8,0 Danemarca 16,7 29,0 29,0 Germania 6,5 15,1 12,5 Estonia 0,3 1,5 5,1 Irlanda 4,9 9,3 13,2 Grecia 7,7 6,8 20,1 Spania 15,7 20,0 29,4 Franţa 15,1 13,3 21,0 Italia 16,0 13,7 25,0 Cipru 0 0 6,0 Letonia 47,7 36,4 49,3 Lituania 3,4 4,6 7,0 Luxemburg 2,9 3,7 5,7 Ungaria 0,7 4,6 3,6 Malta 0,0 – 5,0 Olanda 3,9 7,6 9,0 Austria 72,4 59,8 78,1 Polonia 1,7 3,5 7,5 Portugalia 29,4 30,1 39,0 România 28,8 26,9 33,0 Slovenia 31,7 22,1 33,6 Slovacia 16,9 16,6 31,0 Finlanda 28,5 26,0 31,5 Suedia 55,4 52,1 60,0 Marea Britanie şi Irlanda 2,7 5,1 10,0 Surse: Eurostat, Electricity generated from renewables sources, http://epp.eurostat.ec.europa.eu, 2010. European Commission, Energy, transport and environment indicators, Eurostat, 2009. Energia solară are cea mai redusă contribuţie – doar 0,1% în 2007 – în consumul de energie al Uniunii Europene. Între resursele regenerabile ale unor 15 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 129 state, precum Cipru şi Grecia, energia solară a asigurat 83%, respectiv 10% din consumul de energie regenerabilă în anul 2007 (Eurostat, 2009). În pofida creşterii, în ansamblu, a consumului de energie din resurse regenerabile – de la 5,8%, în 2000 la 7,8%, în anul 2007, la nivelul statelor Uniunii Europene – acesta se situează sub ţinta de 12% pentru anul 2010 şi sub cea de 20% pentru anul 2020. Similar, în cazul ţării noastre, ponderea consumului energetic din surse regenerabile a înregistrat o creştere de la 10,9% în anul 2000, la 11,9% în anul 2007, urmând să atingă 24% în anul 2020 (Eurostat, 2009) (Tabelul nr. 4). În perioada 2000–2007, consumul de energie electrică din surse regenerabile, în statele UE a crescut de la 13,8%, la 15,6% din consumul total de energie electrică. Faţă de media arătată, în anul 2007, consumul de energie electrică din surse regenerabile a variat de la 1,5% în Estonia şi 3,5% în Polonia, la 52,1% în Suedia şi 59,8% în Austria. În acelaşi an, România a înregistrat un consum de energie electrică din surse regenerabile de 26,9%, în principal hidroenergie (Eurostat, 2009). Ponderea biocombustibililor în totalul combustibililor utilizaţi în transporturi a înregistrat o creştere semnificativă, în ultimii ani. Dacă în anul 2000, ponderea lor era de 0,24%, în anul 2007, aceasta ajunsese la 2,6%, valoare situată, totuşi, sub ţinta de 5,75% fixată pentru anul 2010 (Tabelul nr. 5). Tabelul nr. 5 Ponderea biocombustibililor în consumul de combustibili din sectorul transporturi (2000, 2007) (%) Ţara 2000 2007 Ţara 2000 2007 Lituania 0 3,63 UE-27 0,24 2,6 Belgia 0 1,05 Luxemburg 0 1,68 Bulgaria 0 0,1 Ungaria 0 0,68 Rep. Cehă 1,59 0,51 Malta : : Danemarca 0 0,13 Olanda 0 2,77 Germania 0,39 8,37 Austria 0,15 2,87 Estonia 0 : Polonia 0 0,8 Irlanda 0 0,45 Portugalia 0 2,22 Grecia 0 1,21 România 0 0,93 Spania 0,18 1,1 Slovenia 0 0,77 Franţa 0,76 3,55 Slovacia 0 4,91 Italia 0 0,37 Finlanda 0 0,02 Cipru 0 0,15 Suedia 0 3,93 Letonia 0 0,16 M. Britanie şi Irlanda de Nord 0 0,83 Sursa: Eurostat, Share of biofuels in fuel consumption of transport, http://epp.eurostat.ec.europa.eu, 2010. Faţă de situaţia generală înregistrată la nivelul Uniunii Europene, în anul 2007, ponderea biocombustibililor a variat între 0,02% în Finlanda; 0,1% în Bulgaria şi 130 MARIANA STANCIU, CRISTINA HUMĂ, DUMITRU CHIRIAC 16 4,91% în Slovacia; 8,37% în Germania. Şi în ţara noastră se utilizează biocombustibili în transporturi, iar ponderea acestora în totalul combustibililor folosiţi în acest sector a fost de 0,93%, la nivelul aceluiaşi an (Eurostat, 2010). CONSUMUL DE ENERGIE REGENERABILĂ ÎN ROMÂNIA Ţara noastră dispune de un potenţial însemnat de exploatare a resurselor regenerabile, bazat pe energie eoliană, hidroenergie, energie solară, biomasă şi energie geotermală. Dar valorificarea potenţialului energetic regenerabil a atins un nivel modest până în prezent. Aceste surse energetice sunt distribuite în mod diferenţiat în teritoriu, în funcţie de condiţii geografice specifice. Un tablou al potenţialului energetic regenerabil naţional se prezintă după cum urmează: hidroenergia dispune de un potenţial însemnat, favorabil dezvoltării de microhidrocentrale în Transilvania şi Subcarpaţi, energia eoliană are un potenţial mai important în Dobrogea, inclusiv zona de litoral, şi în partea estică a Moldovei, energia solară poate fi valorificată mai ales în Muntenia şi Dobrogea, biomasa are un potenţial mai semnificativ în Moldova şi Muntenia, energia geotermală prezintă potenţial în partea de vest a ţării şi în cea de sud. Conform datelor Ministerului Mediului şi Dezvoltării Durabile, potenţialul de producţie de energie verde este alcătuit din: 65% – biomasă, 17% – energie eoliană, 12% – energie solară, 4% – hidroenergie şi 1% – surse geotermale (MMDD, 2008). În România, cu excepţia hidroenergiei utilizate pentru producerea de electricitate şi a biomasei folosită în gospodării individuale pentru încălzirea locuinţelor, prepararea hranei şi încălzirea apei, alte surse regenerabile sunt utilizate într-o proporţie redusă. Aşa sunt energia geotermală, energia solară şi chiar biomasa. Aceasta din urmă este folosită drept combustibil în câteva termocentrale, situate în localităţi în care se exploatează intens lemnul (Vatra Dornei, Taşca, Întorsura Buzăului, Huedin şi Gheorghieni). Prin capacităţile energetice respective este deservit însă un număr mic de consumatori casnici, care nu depăşeşte câteva sute. În România, consumul de energie din surse regenerabile avea, în anul 2007, aşa cum s-a menţionat anterior, o pondere de 11,9% în consumul total de energie şi de 26,9% în consumul total de electricitate (Eurostat, 2009). Conform datelor furnizate de Eurostat, energia regenerabilă a ţării noastre se obţine din două surse, şi anume, hidroenergie şi biomasă, care, la nivelul aceluiaşi an, contribuiau la consumul de energie verde cu 3,4% şi, respectiv, cu 8,4% (Tabelul nr. 6). Ca şi în ţările din Uniunea Europeană, biomasa asigură cea mai importantă cotă din consumul de energie regenerabilă, fiind utilizată în proporţie de 85%, în sectorul gospodăriilor (EC, 2009). Biomasa reprezintă cel mai utilizat combustibil în mediul rural. În ultimii ani, consumul de energie regenerabilă din ţara noastră a înregistrat o creştere de la 10,9% în 2000, la 11,9% în 2007, cifră pe care am menţionat-o şi 17 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 131 mai sus. În pofida acestei creşteri, nivelul consumului de energie verde se află încă mult sub ţinta de 24%, pe care România a convenit-o cu Uniunea Europeană, şi care ar trebui să fie atinsă până în anul 2020. Tabelul nr. 6 România – consumul de energie din surse regenerabile (1996–2007) (%) 1996 1997 1998 1999 2000 2001 2002 2003 2004 2005 2006 2007 Consumul de energie 8 10,7 11,2 11,9 10,9 9,3 9,7 9,9 11,5 12,6 11,7 11,9 din surse regenerabile Consumul de energie 2,8 3,3 3,9 4,3 3,4 3,5 3,6 2,8 3,6 4,4 3,9 3,4 hidraulică Consumul de energie 5,2 7,4 7,3 7,6 7,4 5,8 6,1 7,1 7,9 8,1 7,8 8,4 din biomasă Surse: Eurostat, Share of renewables in gross inland energy consumption, http://epp.eurostat.ec. europa.eu. 2010. Eurostat, Electricity generated from renewable sources, http://epp.eurostat.ec.europa.eu, 2010. Consumul de electricitate din hidroenergie a fost dominant în anii cu cantităţi mari de precipitaţii – 28,8% în anul 2000, faţă de anul 2007, când ponderea acestuia a fost de 26,9%. Totuşi, cota consumului de electricitate din această sursă a rămas sub ţinta de 38%, propusă de autorităţile române pentru anul 2020. În ţara noastră, consumul de biocombustibili apare, în special, în domeniul transporturilor. Faţă de anul 2000, când consumul de biocombustibili era practic inexistent, în anul 2007, acest tip de consum înregistra o pondere de 0,93% din totalul consumului de combustibil în transporturi (Eurostat, 2010). Energia geotermală este valorificată în două localităţi: Oradea şi Călimăneşti- Căciulata. La Oradea, centrala geotermică asigură 5% din apa caldă menajeră a oraşului. Energia solară este, de asemenea, puţin valorificată. Singura instalaţie de producere a energiei solare este cea de la Mangalia. Ea deserveşte câteva sute de apartamente şi a contribuit la o scădere de până la 16% a facturii la căldură plătită de beneficiarii acesteia. Valorificarea acestui potenţial natural reprezintă un obiectiv important pentru România, în acest sens elaborându-se Strategia de valorificare a resurselor regenerabile, aprobată prin Hotărârea guvernului nr. 1535/2003. Potrivit acestei strategii, utilizarea resurselor de energie regenerabilă în ţara noastră înseamnă: – asigurarea creşterii siguranţei în alimentarea cu energie şi limitarea importului de resurse energetice, în condiţiile unei dezvoltări economice durabile; – satisfacerea nevoilor curente de energie electrică şi de încălzire în zonele rurale defavorizate. 132 MARIANA STANCIU, CRISTINA HUMĂ, DUMITRU CHIRIAC 18 Realizarea obiectivelor arătate presupune punerea în practică a unor politici şi instrumente specifice. Cadrul legal pentru promovarea energiei din surse regenerabile este stabilit şi completat de Legea nr. 220 din 27. 10. 2008, care reglementează sistemul de promovare a producerii de energie electrică din surse regenerabile (emiterea „certificatelor verzi”). În acest sens, Ministerul Mediului şi Pădurilor, prin Administraţia Fondului pentru Mediu, a lansat două programe care sprijină utilizarea energiei regenerabile în ţara noastră. Unul dintre aceste programe, respectiv Programul privind producerea energiei din surse regenerabile: eoliană, geotermală, solară, biomasă, hidro, are ca scop sprijinirea de proiecte pentru construcţia de centrale electrice pe bază de resurse regenerabile. În baza acestui program, Administraţia Fondului pentru Mediu a aprobat, în sesiunea 9–27 noiembrie 2009, 19 proiecte pentru construcţia de centrale electrice, dintre care şase pe bază de biomasă, nouă pe bază de energie eoliană şi patru amenajări hidroenergetice (Administraţia Fondului pentru Mediu). Cel de-al doilea program gestionat de Ministerul Mediului şi Pădurilor prin intermediul Administraţiei Fondului pentru Mediu, denumit „Casa Verde”, urmăreşte înlocuirea sau completarea sistemelor clasice de producere a energiei termice pentru încălzirea locuinţelor şi obţinerea de apă caldă menajeră cu sisteme care utilizează surse regenerabile. Scopul este reducerea cantităţii de dioxid de carbon în atmosferă prin arderea combustibililor fosili. Programul se adresează instituţiilor publice aflate în proprietatea sau administrarea unităţilor administrativ-teritoriale şi asociaţiilor de proprietari (Ministerul Mediului). ATITUDINI ALE CONSUMATORILOR FAŢĂ DE PROBLEMELE CONSUMULUI SUSTENABIL , ÎN STATELE UNIUNII EUROPENE ŞI ÎN ROMÂNIA În prezent există o preocupare crescută în rândul cetăţenilor de pretutindeni pentru problemele economice, sociale şi de mediu. Se conturează, de asemenea, unele tendinţe în comportamentul consumatorilor pentru a acţiona în vederea rezolvării acestor probleme. Eurobarometrul Nr. 256 din 2009, realizat pe un eşantion de peste 26 500 de persoane în vârstă de 15 ani şi peste din cele 27 de state membre ale UE, intitulat Atitudinea europenilor faţă de problema producţiei şi a consumului sustenabil, a analizat nivelul de cunoaştere şi îngrijorare al cetăţenilor europeni privind producţia şi consumul sustenabil. În ceea ce priveşte nivelul de cunoaştere a populaţiei, studiul arată că o majoritate de 55% a respondenţilor, atunci când cumpără sau utilizează produse, cunosc cele mai importante efecte ale acestora asupra mediului. Nivelurile cele mai ridicate de conştientizare au fost înregistrate în Franţa (78%) şi Suedia (66%), în timp ce în Cipru (64%), Lituania (60%) şi Bulgaria (59%) s-au consemnat cele mai reduse niveluri de informare, intervievaţii 19 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 133 declarând că „ştiu puţine” sau „nu ştiu nimic”. Faţă de media europeană semnalată, în România s-a înregistrat un nivel de informare mai redus; doar 48% dintre respondenţi au pretins că „au cunoştinţă” despre impactul asupra mediului avut de produsele pe care le cumpără şi utilizează, în timp ce 49% dintre ei declară că „ştiu puţine” despre acest aspect sau „nu ştiu nimic”. Impactul de mediu al produsului deţine un rol însemnat în decizia de cumpărare pentru 83% dintre cetăţenii europeni. 34% dintre aceştia afirmă că impactul produsului asupra mediului este „foarte important”, iar 49% că este „destul de important”. Doar 16% consideră acest fapt „neimportant” sau „destul de neimportant”. În România, percepţia cetăţenilor asupra acestui aspect urmează trendul european, în sensul că, pentru o mare majoritate a respondenţilor (77%), impactul de mediu al produsului reprezintă un element însemnat atunci când se ia decizia de cumpărare. Acest aspect este considerat „foarte important” de o proporţie de 43% a respondenţilor şi „destul de important” de 34%. Pentru 19% însă impactul de mediu al produsului în decizia de cumpărare este „destul de neimportant” (12%) şi „neimportant” (7%). În termeni de influenţă a deciziilor de cumpărare a produsului, impactul de mediu este apreciat de către 44% dintre intervievaţii din ţările europene ca fiind mai important decât brandul produsului. Totuşi, alte aspecte ale produsului, cum sunt calitatea şi preţul, sunt mai valorizate ca impactul de mediu. Pentru 14% dintre respondenţi, calitatea produsului este mai importantă, iar pentru 8% dintre ei preţul contează mai mult. În România, pentru 10% dintre respondenţi, impactul de mediu al produsului este mai important în decizia de cumpărare decât brandul. Calitatea şi preţul sunt însă aspecte care contează mai mult în decizia de cumpărare, pentru 18% şi, respectiv, 13% dintre respondenţii români. Eficienţa energetică reprezintă un element de care ţine seama o mare majoritate a respondenţilor din ţările Uniunii Europene, care afirmă că ia în considerare acest aspect „întotdeauna” (40%) şi „cel mai adesea” (37%), atunci când cumpără produse care utilizează electricitate sau combustibil. 13% dintre intervievaţi spun că ţin cont „rar” de acest aspect, în timp ce 9% „aproape niciodată”. O majoritate de 77% a intervievaţilor din România ţine cont de eficienţa energetică, atunci când ia decizia de cumpărare a produselor care utilizează electricitate sau combustibil: „întotdeauna” (53%) şi „cel mai adesea” (24%). Totuşi, 11% dintre respondenţi au afirmat că iau în considerare „rar” acest aspect, iar 9% „aproape niciodată”. În privinţa caracteristicilor sociodemografice ale respondenţilor, studiul arată că atenţia care se acordă eficienţei energetice în achiziţionarea de produse care utilizează electricitate şi combustibil creşte cu vârsta, nivelul de educaţie şi statutul educaţional. 134 MARIANA STANCIU, CRISTINA HUMĂ, DUMITRU CHIRIAC 20 Responsabilitatea pentru problemele de mediu şi, implicit, rezolvarea acestora revin atât companiilor producătoare şi guvernelor, cât şi consumatorilor. La nivelul statelor Uniunii Europene, opiniile cetăţenilor cu privire la acţiunile cu impact în rezolvarea problemelor de mediu sunt împărţite. 30% dintre respondenţi consideră că minimizarea deşeurilor şi reciclarea ar avea cel mai mare impact în soluţionarea problemelor de mediu. 21% şi, respectiv, 19% dintre respondenţi sunt de părere că achiziţionarea de produse obţinute prin metode de producţie prietenoase cu mediul şi cumpărarea de aparate electrocasnice eficiente energetic sunt acţiunile cu cel mai mare impact în soluţionarea problemelor de mediu. 15% şi, respectiv, 19% dintre respondenţi tind să aleagă, primii, adoptarea unor moduri de transport sustenabil şi să călătorească mai puţin, iar următorii, realizarea de eforturi de a utiliza mai puţină apă, ca acţiuni cu cel mai mare impact în soluţionarea problemelor de mediu. Analog situaţiei înregistrate la nivelul statelor Uniunii Europene, minimizarea deşeurilor şi reciclarea reprezintă şi pentru cea mai mare pondere a respondenţilor din România (33%) soluţia cu cel mai mare impact în rezolvarea problemelor de mediu, urmată de cumpărarea de produse obţinute prin metode de producţie prietenoase cu mediu, soluţie aleasă de 26% dintre respondenţi. O proporţie de 24% dintre intervievaţii români consideră cumpărarea de aparate electrocasnice eficiente energetic drept soluţia cu cel mai mare impact în rezolvarea problemelor de mediu, iar 7% aleg adoptarea unor moduri de transport sustenabil şi să călătorească mai puţin. O pondere de doar 5% a respondenţilor români aleg realizarea de eforturi de a utiliza mai puţină apă drept soluţia cu cel mai mare impact în soluţionarea problemelor de mediu BIBLIOGRAFIE 1. Keenan, R., Statistical aspects of the energy economy in 2009, Eurostat, în „Statistics in focus”, 43, 2010. 2. Llorens, A. L., Rohner-Thielen E., Different organic farming patterns within EU-25 – An overview of the current situation, în „Statistics in focus”, 69, European Communities, 2007. 3. Lomborg, B., Cars, Bombs, and Climate Change, 2010, disponibil online la http://www.project- syndicate.org. 4. Robins, N., Roberts, S., Changing Consumption and Production Patterns: Unlocking Trade Opportunities, International Institute for Environment and Development UN Department of Policy Coordination and Sustainable Development, 1997. 5. *** Administraţia Fondului pentru Mediu, Programul privind producerea energiei din surse regenerabile: eoliană, geotermală, solară, biomasă, hidro, 2010, disponibil online la http://www.afm.ro. 6. *** AGECC (The Secretary-General’s Advisory Group on Energy and Climate Change), Energy for a Sustainable Future, New York, 2010, disponibil online la http://www.un.org. 7. *** Organic Farming in the European Union, Direction Générale de L’Agriculture et du Dévelopement Rural, Bruxelles, 2005, ec.europa.eu/agriculture/qual/organic. 8. *** Guvernul României, Hotărârea nr. 1535 din 18–12–2003 privind aprobarea Strategiei de valorificare a surselor regenerabile de energie, MO, nr. 8 partea I, 2004. 21 SUSTENABILITATEA PRODUCŢIEI ŞI CONSUMULUI DE BUNURI ŞI SERVICII 135 9. *** European Commission, Europeans’ attitudes towards the issues of sustainable consumption and production, Flash Eurobarometer 256, disponibil online la http://ec.europa.eu, 2009. 10. *** European Commission, Renewable Energy, Targets, 2009, disponibil online la http://ec.europa.eu. 11. *** Eurostat. Statistical Books, Panorama of energy. Energy statistics to support EU policies and solutions, European Commission, 2009, disponibil online la http://epp.eurostat.ec. europa.eu. 12. *** Eurostat, Energy, transport and environment indicators, Pocketbooks, 2009, disponibil online la http://epp.eurostat.ec.europa.eu . 13. *** Eurostat, Electricity generated from renewables sources, 2010, disponibil online la http://epp.eurostat.ec.europa.eu. 14. *** Eurostat, Share of biofuels in fuel consumption of transport, 2010, disponibil online la http://epp.eurostat.ec.europa.eu. 15. *** Eurostat, Share of renewables in gross inland energy consumption, 2010, disponibil online la http://epp.eurostat.ec.europa.eu. 16. *** Eurostat, Sustainable Development in the European Union, Statistical Books, European Commission, 2009, disponibil online la http://epp.eurostat.ec.europa.eu. 17. *** FIBL, SOEL, IFOAM (Research Institute of Organic Agriculture, The Foundation Ecology&Agriculture and International Federation of Organic Agriculture Movements) The World of Organic Agriculture 2007 – Statistics and Emerging Trends 2007. 18. *** Global Footprint Network, World Footprint. Do we fit on the planet?, 2010, disponibil online la http://www.footprintnetwork.org. 19. *** Ministerul Agriculturii şi Dezvoltării Rurale, Agricultura ecologică în România, disponibil online la http://www.mapam.ro. 20. *** Ministerul Agriculturii şi Dezvoltării Rurale, Dinamica operatorilor şi a suprafeţelor în agricultura ecologică, disponibil online la http://www.madr.ro. 21. *** Ministerul Mediului, Programul „Casa Verde”, 2010, disponibil online la http://www.mmediu.ro. 22. *** MMDD, România, către o societate durabilă, Editată de Green Partners, România, 2008. 23. *** NGS (National Geographic Society), Greendex 2009: Consumer Choice and the Environment – Market Basket Report, 2009, disponibil online la http://www.nationalgeographic.com. 24. *** OECD Environmental Data. Compendium 2006–2008, 2008, disponibil online la http://www.oecd.org. 25. *** PNUD, Guvernul României, Ministerul Mediului şi Dezvoltării Durabile, Centrul Naţional pentru Dezvoltare Durabilă, Strategia Naţională pentru Dezvoltare Durabilă a României. Orizonturi 2013–2020–2030, Bucureşti, 2008, disponibil online la http://strategia.ncsd.ro. 26. *** UN, World Population Prospects: The 2006 Revision, Population division of the Department of Economic and Social Affairs of the United Nations Secretariat, New York, 2007, disponibil online la http://esa.un.org/undp/. 27. *** United Nations, World Population Prospects: The 2008 Revision. Highlights, Population division of the Department of Economic and Social Affairs of the United Nations Secretariat, New York, 2009, disponibil online la http://esa.un.org/undp. 28. *** WBCSD (World Business Council for Sustainable Development), Sustainable Consumption. Facts and Trends, Atar Roto Presse SA, Switzerland, 2008, disponibil online la http://www.wbcsd.org. 29. *** WWF, The Global Conservation Organization, Living Planet Report 2006. 30. *** WWF, The Global Conservation Organization, Living Planet Report 2010. 31. *** Consumul sustenabil, 2010, disponibil online la http://www.dolceta.eu. 136 MARIANA STANCIU, CRISTINA HUMĂ, DUMITRU CHIRIAC 22 ast years trends, particularly in the developed countries, of increasing energy demand, car using and urban garbage L disposal, bear an adverse impact on the environment and the quality of life, becoming a high concern for the whole society. Therefore, many international, European and national organizations plead for the implementation of some more sustainable practices of production and consumption. In this direction, the increased utilization of the renewable energy sources, practicing ecological agriculture on larger areas and a smarter urban garbage management are major goals, not only for environmental policies, but also for increasing the quality of life. Keywords: renewable resources, sustainable consumption, quality of life. Primit: 14.01.2011 Acceptat: 21.03. 2011 Redactor: Ioan Mărginean 